Իր ելույթում Հունաստանի Տնտեսական և սոցիալական խորհրդի նախագահ Խրիստոս Պոլիզողոպուլոսը նշեց, որ մեծ պատրաստակամությամբ է հանձն առել ցուցադրությունն իր գլխավորած կառույցում ներկայացնելու գործը: Նա շեշտեց, որ ցեղասպանության մասին իրազեկումը որևէ ազգի կամ պետության դեմ ուղղված քայլ չէ, այլ համամարդկային նշանակություն ունի այն առումով, որ ազգերն իրենց ԴՆԹ-ում չեն կրում ցեղասպան հատկություններ, այլ դրանք ձեռք են բերում քաղաքական ուժերի կամ կառավարությունների թելադրանքով: